Segenap Takdir

Segenap Takdir ialah sebuah siri drama televisyen Malaysia 2023 arahan Eoon Shuhaini terbitan A-Ten Alliance (M) Sdn. Bhd. Ia dibintangi oleh Siti Khadijah Halim, Niezam Zaidi, dan Zara Zya. Siri ini memulakan tayangan perdana di Slot Sakura, TV3 pada 24 April hingga 17 Mei 2023 menggantikan Sekali Aku Bahagia.Drama Segenap Takdir mcentralmy. Dicapai pada 24 Jun 2023.

Sinopsis
Selepas bapa Haryani berkahwin dengan wanita lain, Haryani sering memberontak dengan menyalahkan emaknya, Maimun kerana membenarkan perkara itu berlaku sehingga bapanya tinggalkan mereka. Haryani tidak sedar bahawa dia telah termakan kata-kata neneknya, Nek Yah yang masih berdendam dan menganggap keputusan Maimun berkahwin dengan Hazwan itu merupakan satu kesilapan.

Sikap Haryani yang sering menyusahkan dan melampau membuatkan Maimun mahu menghantar anaknya sambung belajar di satu kolej Islam di Kuala Lumpur dengan niat untuk membentuk Haryani ke arah yang lebih baik. Haryani mengamuk apabila dia menganggap keputusan emaknya itu sebagai langkah untuk mengusirnya keluar dari rumah. Namun, Nek Yah telah mengubah keputusan Haryani apabila dia telah diberitahu tentang keberadaan seorang lelaki kaya yang bernama Azlan yang juga tinggal di Kuala Lumpur.

Azlan dan Nadira telah bertunang dan hanya menunggu detik untuk diijabkabulkan. Namun, kemunculan Haryani dalam hidup mereka membuatkan hubungan mereka berdua porak-peranda. Haryani yang menggilai Azlan berusaha menggoda dan merampas Azlan sehinggakan Azlan menggelar Haryani sebagai perempuan murahan. Hal ini turut membuatkan Nadira mula tercabar dengan kebiadaban Haryani. Dapatkah Azlan dan Nadira menepis segala dugaan yang mendatang disebabkan Haryani? Apakah takdir yang telah ditetapkan untuk Haryani?

Pelakon

Pelakon utama
 Siti Khadijah Halim sebagai Haryani
 Niezam Zaidi sebagai Azlan
 Zara Zya sebagai Nadira
 Nabil Aqil sebagai Faisal

Pelakon pembantu
 Sharifah Shahora sebagai Maimun
 Watie Sadali sebagai Salmi
 Haleeda Mazlin sebagai Mak Asmah
 Azizah Mahzan sebagai Nek Yah
 Aqeesh Aleeya sebagai Hanim
 Nesa Idrus sebagai Azira
 Puteri Khareeza sebagai Azlin
 Tengku Tieya sebagai Meera
 Adam Malek sebagai Azmirul
 Zalela Abdul Kadir sebagai Mak Kiah

Runut bunyi
 "Gelora" - Hariz Fayahet
 "Takdir" - Aliff Iskandar
 "Nekad" - Anna Hanifa
 "Perit" - Aliff Iskandar

Rujukan

Pautan luar

Kategori:Siri drama televisyen Malaysia berbahasa Melayu 2023
Kategori:Drama adaptasi novel di Malaysia